**МОТИВИ**

**КЪМ ПРОЕКТ НА НАРЕДБА ЗА ИЗМЕНЕНИЕ И ДОПЪЛНЕНИЕ НА НАРЕДБА ЗА ОПРЕДЕЛЯНЕ И АДМИНИСТРИРАНЕ НА МЕСТНИТЕ ТАКСИ И ЦЕНИ НА УСЛУГИ, ПРЕДОСТАВЯНИ ОТ ОБЩИНА УГЪРЧИН**

**УВАЖАЕМИ ДАМИ И ГОСПОДА,**

В съответствие с разпоредбите на чл. 28, ал. 2 от Закона за нормативните актове, към проекта на Наредбата прилагам съответните мотиви:

**1. Причини, които налагат приемането на Наредба за изменение и допълнение на Наредба за определяне и администриране на местните такси и цени на услуги, предоставяни от община Угърчин:**

Приемане и утвърждаване начина на деклариране на броя на ползвателите на услугата във връзка с промени в ЗМДТ.

Необходимостта от внасяне за приемане от Общински съвет на предложения проект за изменение се обуславя от следните причини:

 На основание §17 от ЗИД на ЗМДТ (обн.ДВ, бр.88/03.11.2017г.) в срок до 31март 2019 г. лицата по чл.64 от ЗМДТ декларират в общината броя на ползвателите на услугата в имота по ред, определен с наредбата по чл.9, а в случаите на ново придобит имот след този срок и преди 31 декември 2019г. – в двумесечен срок от придобиването.

 **2. Цели, които се поставят:**

Целта на приемането на настоящите промени е привеждане на разпоредби от Наредбата за определяне и администриране на местните такси и цени на услуги, предоставяни от община Угърчин в съответствие с норми от по-висш порядък(ЗМДТ).

 **3. Финансови и други средства, необходими за прилагането на новата уредба:**

Финансовото и материално обезпечаване на приложението на наредбата е налице, с оглед факта, че и към настоящия момент се предоставят услугите и правата включени в нея. Допълнителен финансов, материален и човешки ресурс не е необходим за прилагане на новата ал.1 като същите са обезпечени в определена степен, а останалите ще бъдат обезпечени от Бюджета на Община Угърчин за следващата година.

 **4. Очаквани резултати от прилагането:**

 Стриктно спазване на разпоредбите на наредбата ТБО да се определя за всяко задължено лице за календарната година при спазване на принципа за понасяне на разходите от причинителя или притежателя на отпадъците.

 **5. Анализ за съответствие с правото на Европейския съюз:**

 Настоящата наредба е създадена в съответствие с принципите на Европейската харта за местно самоуправление, Европейска харта за регионално развитие, както и с директиви на Европейската общност, свързани с тази материя, предвид съответствието на проекта на Наредбата с основния нормативен акт (ЗМДТ) и други закони, предвиждащи изискване и правомощия за събиране на цени и такси на услуги и права, предоставяни от Община Угърчин, както и тяхното образуване.

**ВНОСИТЕЛ:**

**СТАНИМИР ПЕТКОВ /п/**

*Кмет на Община Угърчин*